Avaa Vanja

Avaa Vanja Mohamad Ramli (lahir 18 Jun 1980) ialah seorang pelakon, penyanyi, model dan pengacara wanita Malaysia. Beliau ialah salah seorang bekas ahli kumpulan Elite. Selain itu, Avaa turut menerima pengiktirafan meluas menerusi filem Kala Malam Bulan Mengambang (2008) arahan Mamat Khalid.

Kerjaya
Mewarisi darah seni daripada ibunya yang merupakan seorang pereka dan pengusaha, begitu juga dengan arwah bapanya Ramli Malek yang merupakan Pelukis Ternama Malaysia sekitar 1960 - 1982. Avaa Vanja memulakan kerjayanya sebagai salah seorang ahli kumpulan Elite untuk tempoh jangka pendek, iaitu selama 3 tahun, dari 2001 hingga 2004. Kerjayanya sebagai pengacara bermula apabila beliau ditawarkan menjadi pengacara rancangan Pop TV terbitan KRU Studios. dengan bapa didiknya Aznil Hj Nawawi ketika itu.

Kerjaya lakonan Avaa bermula apabila beliau berlakon dalam siri drama Sembilu (2003), yang diadaptasi dari filem 1994 bertajuk sama arahan Yusof Haslam. Beliau memegang watak sebagai Elisa. Juga Gerak Khas (2006) sebagai detektif Sofia. Beliau ditawarkan membintangi filem pertamanya, Dukun (2006) arahan Dain Iskandar Said yang diharamkan tayangan selama 12 tahun. Avaa seterusnya membintangi filem hitam-putih Kala Malam Bulan Mengambang arahan Mamat Khalid yang mana beliau memegang watak sebagai Miss Rogayah. Menerusi filem ini, beliau dicalonkan bagi kategori Pelakon Wanita Harapan di Festival Filem Malaysia ke-21.

Beliau membuat penampilan pentas pertamanya dengan membintangi Teater Muzikal Ibu Zain dengan melakonkan watak Miss Shellebear, ini kemudian diikuti oleh teater Gamat. Kedua-dua teater ini dipentaskan di Istana Budaya.

Kehidupan peribadi
Avaa berdarah kacukan Melayu, Indonesia, Punjabi dan Arab.

Beliau berkahwin dengan Aamil Sulaiman pada Februari 2011 dan dikurniakan seorang anak perempuan, Maleena. Pasangan ini memfailkan perceraian pada Disember 2021 dan dimuktamadkan pada Februari 2022.

Filemografi 

Filem
 Tahun Tajuk Watak Catatan 2006 Dukun Sara Filem pertama  2008 Kala Malam Bulan Mengambang Miss Rogayah  2010 Hantu Kak Limah Balik Rumah Ayu 2012 Shh...Dia Datang Lia 2013 Husin, Mon dan Jin Pakai Toncit Ayu 2021 Kampung Pisang Muzikal Raya Istimewa Cik Nak Kezambo 2022 Padang Kertas Ila 2023 Kau Pilih Siapa? TBA Padang Kertas

Drama
 Tahun Tajuk Watak Saluran TV Catatan 2003–2005 Sembilu  Elisa TV2 Drama pertama; pelakon undangan 2006 Gerak Khas (Musim 8) Detektif Sofia2021 Kampong Pisang Bersiri-siri  Cik Nab Kezambo Astro Citra Keluarga Untuk Disewa Marissa TV9 Diva Popular Awesome TV Penampilan khas Selamat Datang Cinta  Mastura Salam HD Penampilan Khas 2022 Aira & Qaid  Doktor RTM Penampilan Khas Chinta Arjuna Nabila TV9 Ijab Kabut Mila Viu 2023 Inspektor Babyface Agen Spy TV2 Penampilan Khas 2025 Generasi: Perfect 10 Ibu Amal Astro Citra

Telefilem
 Tahun Tajuk Watak Saluran TV 2008 Hilang Astro Ria 2022 Adik Kakak Mimi TV3

Teater
 Tahun Tajuk Watak Lokasi Tarikh 2008 Teater Muzikal Ibu Zain Miss Shellebear Istana Budaya 13–22 Mac  2009 Gamat Ikan Buntal 4–12 Oktober

Televisyen
 Tahun Tajuk Peranan  Saluran TV 1999 Kamera ApoPengacara  RTM 2001 Pop TV TV2 2001 Bintang RTM 2001 RTM 2006 ThumbTV ntv7

Anugerah dan pencalonan
 Tahun Anugerah Kategori Penerima/Karya tercalon Keputusan2001Anugerah Bintang Popular Berita Harian 2001Pengacara TV PopularDirinya sendiri200720 Yang Anggun 2007 Majalah EH!Terpilih2008Festival Filem Malaysia ke-21Pelakon Wanita Harapan

Rujukan

Pautan luar


Kategori:Kelahiran 1980
Kategori:Orang hidup
Kategori:Orang Malaysia berketurunan Melayu
Kategori:Orang Malaysia berketurunan Indonesia
Kategori:Orang Malaysia berketurunan Punjabi
Kategori:Orang Malaysia berketurunan Arab
Kategori:Muslim Malaysia
Kategori:Orang dari Kuala Lumpur
Kategori:Pelakon wanita Malaysia
Kategori:Pelakon wanita Malaysia abad ke-21
Kategori:Pelakon televisyen Malaysia
Kategori:Pelakon filem Malaysia
Kategori:Penyanyi wanita Malaysia
Kategori:Peragawati Malaysia
Kategori:Pengacara televisyen Malaysia
Kategori:Pengacara wanita Malaysia